AVASTUSRETKED JUMALA SÕNAS
Kuidas elada ühenduses Jumalaga?
"Ja palve ja anumisega palvetage igal ajal Vaimus
ning selleks valvake kogu püsivusega ja eestpalvetega kõigi pühade eest.."
Efeslaste 6:18.
Tere, olen Roroy Kaye ja viibin TV7 stuudios.
Õpetan täna teemal, millest ei ole enne teleris kõnelnud.
Olen nii põnevil, et saan rääkida, kuidas elada ühenduses Jumalaga.
Hämmastav, et mulle on antud selline võimalus ja eesõigus.
Jumalaga on võimalik
olla ühenduses just nii palju, kui pöördume Tema poole,
et Ta annaks meile Püha Vaimu läbi väe
ning täidaks meid niivõrd, kuni voolame üle Tema ligiolust.
See ei tähenda ülivaimulikkust vaid usku Jumala sõnasse.
Kuula, mida öeldakse Piiblis uue lepingu kohta.
Võid selle leida Jeremija 31:31-34, samuti Heebrea 8:10-12.
Seal seisab järgnev.
Selles on neli tõotust.
1. Ma panen oma toora, st juhise
su mõtetesse ja südamesse, kirjutan need sinna.
2. Olen Sinu Jumal ning sina oled Minu rahvas.
Keskendun kolmandale tõotusele -
te kõik tunnete Mind, nii väikesed kui suured.
Heebrea keeles ei mõeldud, et pelgalt teame Jumalast.
See sõna anti esmalt Püha Vaimu poolt.
Seda öeldakse Heebrea 10:15.
Püha Vaim andis selle juhise prohvet Jeremijale heebrea keeles.
Selles kasutatakse sõna yada, mis tähendab, et me kõik
saame elada ühenduses Jumalaga, nii väikesed kui suured.
Seega tegemist on Jumala võrratu tõotusega uues lepingus.
Kahjuks ei jutlustata sellest palju,
mistõttu pole inimestel ka sellesse usku.
Ma ei räägi siin täna millestki
ülivaimulikust või ebatõesest vaid täiesti piibellikust.
Palun, et saaksid sellest õpetusest julgustatud Jeesuse, Messia nimel,
et võiksid hakata uskuma ja võtma vastu Jumala tõotusi,
kuna usaldad Jumala olemust, et Ta ei ole valelik.
Meie usk peaks olema Jumala olemuses, sõnas ja tõotustes,
mitte iseenda usus või oma usutunnistuses.
Usk Jumalasse.
See on Jumala tõotus - saad Teda tunda.
Saad elada suhtes Temaga.
Nii väikesed kui suured.
Järjestus on samuti oluline.
Väikestel on suurem vajadus
pöörduda Jumala poole, et olla ühenduses Temaga.
Suurtel võib olla küll vajadus, kuigi nad ehk ei märka seda.
Väikesed teavad seda.
Teame, et ilma Jumalata..
Usule tulles kogesin, et olen niivõrd ebakindel.
Ma ei uskunud Piiblis millessegi, rääkimata kuradisse või Taevasse.
Võiks öelda, et ma ei uskunud pea millessegi Uues Testamendis.
Kuulsin, et võin omada
ühendust Jumalaga ning Ta tahab mind juhtida.
Minus tekkis tohutu vajadus Jumala järele.
Värskelt usule tulnuna saadeti mind Iisraeli evangeeliumi kuulutama.
Mu saatis sinna üks soome naine koos ameerika-juudi abikaasaga.
Nendeks olid Louis ja Chira Kaplan,
kes juhtisid saadet "Jewish Voice" (eesti k "Juudi Hääl")
ja saatsid mind 5-kuuse usklikuna Iisraeli.
Olin osa tiimist, mis läks juudiriigi põhjapoolseimale alale.
Golani kõrgustikku, kus on ka Kirjat Shmona linn,
sealt liikusime Eilati Lõuna-Iisraelis ja juudiriigi lõunapoolseimale alale,
Nuwaybi, mis kuulus Iisraelile, kuid on nüüd Egiptuse territoorium.
Tegemist on üleminekuga, kust juudid läksid Egiptusest
üle Punase mere Siioni mäele Araabias.
Sellest räägitakse Galaatia 4. peatükis.
See on nii huvitav, et mind saadeti noore usklikuna Iisraeli,
kus sain kuulutada evangeeliumi pea kogu riigile.
Olin niivõrd noor
ning toetusin täielikult Jumalale, et saada Temalt pidevalt abi.
Minu püüe toetuda Jumalale ning Temale loota
on otseselt seotud Temas püsimisega.
Jeesuski ütles meile,
et püsiksime Temas ning Ta püsib meis,
ja et me ei suuda teha midagi iseenesest
vaid me peame olema poogitud metsviigipuu külge.
Seeläbi on meis elu.
Siis saame Tema rahu, rõõmu, juhised ja armastuse.
Hoidsin Jumalast kinni, sest olin niivõrd väikene
ja teadsin Jumala sõna nii vähe, kuna olin olnud viis kuud usklik.
Lugesin 16-18 tundi päevas Piiblit, kuid ei teadnud alguses midagi.
Sinna minnes olin põnevil, palvetasin, evangeliseerisin ja õppisin.
Paari nädala pärast
küsisin Risto Santalalt, kes oli võrratu mees.
Olen nii tänulik, et ta oli mulle kui vaimulik isa ja sõber.
Ta suhtus minusse kui oma poega pärast kui ta mattis oma poja Iisraeli.
Risto oli mu vastu niivõrd lahke.
Küsisin noorena temalt, millisesse piiblikooli peaksin minema.
Risto ütles mulle järgnevad sõnad.
Tänu Jumalale Risto eest.
Ta juhtis Iisraelis mitu aastat soomlaste luterlikku liikumist.
Ta ütles mulle: "Sina ei peaks minema inimlikku piiblikooli
vaid Jumala ette, et saada Püha Vaimult juhiseid.
Õpi Jumala sõna ja Jumala Vaim annab sulle ilmutust."
Samuti soovitas ta mulle
ka Alfred Edersheimi raamatut, et mõistaksin Piibli konteksti.
Ta ütles, et Püha Vaim õpetab mind.
Kuivõrd hea nõu!
Olen Risto eest nii tänulik.
Armastan teda ning mul on ka ta pilt kodus.
Mõtlen temale iga päev ja tänan Jumalat tema eest.
Kas tead, mida tegi Jumal uue usklikuna minu elus?
Võtsin mõned kuud aega,
et uurida Jumala sõna, palvetada ning paastuda.
Jumal hakkas mind oma sõna kaudu õpetama.
See on nii põnev.
Tavaliselt noorte usklikena,
kui loeme midagi Jumala sõnast ning kogudusse minnes kuuleme,
et seal õpetatakse sama, saame nii julgustatud.
Kuuleme midagi
ning Püha Vaim meis kinnitab, et see on õige.
See ei peaks juhtuma vaid noorte usklikega.
Võime otsustada jääda lapsemeelseks läbi kogu oma elu.
Olen olnud 40 aastat täiskohaga teenistuses.
Olen 61-aastane ja mul on siiani lapsemeelne suhtumine Jumalasse.
Seda selleks, et võtta Temalt vastu ning olla ühenduses Temaga.
Pea meeles uue lepingu kolmandat tõotust -
te kõik elate yada suhtes, st ühenduses Temaga.
Piiblis on niivõrd paljut.
Enam kui 40 eri kohas räägitakse, et kui elame ühenduses Temaga
ning tunneme Teda, tuleb sellest palju teisi häid asju.
Seega, jah, sa võid elada suhtes Temaga.
Kogen, et Jumal tahab midagi öelda ja tahan seda öelda Jumala armu läbi.
"Ma armastan sind ning lasin Jeesusel ristil surra,
et sul võiks olla uus leping, võrratult hea uudis."
See on Minu tahe, et sa ei võtaks vastu
üksnes Minu andestust vaid Ma ka otsustan unustada
sinu tehtud eksimused, kui oled pöördunud Minu poole.
Täidan sind oma ligioluga
ja saad elada suhtes Minuga nii palju kui püsid täis Minu Vaimu."
Miks ütleb Jumal, et nii palju kui me hoiame iseend Temas?
Jumal on omaltpoolt juba teinud otsuse.
Jeesus ütles, et kui me maised isad
annavad meile leiba ja kala, siis kui palju enam
tahab taevane Isa anda Püha Vaimu, kes seda vaid igatsevad.
Jeesus on maksnud hinna,
et me võiksime jätkuvalt olla täidetud Püha Vaimuga.
See on Jumala tahe.
Kui pöördume Tema poole, et olla ühenduses Temaga,
on Jumal ustav ning täidab meid oma ligioluga.
Ta hoiab meid ühenduses.
Ühendus on inglise keeles üks võrratu sõna.
Soomes on populaarne
Nokia tunnuslause - ühendades inimesi.
Püha Vaim ühendab meid taevase Isa ja Jeesusega.
Seda mõeldaksegi Piiblis,
et meid asetatakse istuma Jumalaga taevastesse paikadesse.
Jeesus on taevastes kohtades Jumala paremal käel.
Läbi Tema Vaimu meis on meil jumalik side kuni Temani.
Oleme inimesed, kellel on eri nõrkusi.
Kui sõltume Jumalast ja mõtleme,
millele Ta tahab, et mõtleme, alistame Talle oma tunded,
saavad me mõtted ja tunded uuendatud,
ning muutume aina Jumala sarnaseks.
Seda öeldakse Roomlaste 12:1-2 ja teistes Uue Testamendi kohtades.
Praegu tahan, et vaataksite 2. Korintose kirja.
2. Korintose 3:3.
Mu sõber David Pawsoni sõnul on 2. kirja hõlmatud ka kolmas.
Kuidas iganes see ka on, loeme hetkel 2. Korintosest 3:3-9.
"On ilmne, et teie olete Kristuse kiri, meie teenimistöö läbi valminud kiri,
mis ei ole kirjutatud tindiga, vaid elava Jumala Vaimuga.."
Jumal kirjutab tõesti me südametele nagu öeldakse uues lepingus.
Samuti me mõistusesse.
"..ka mitte kivilaudadele, vaid lihastele südamelaudadele."
Võid sellest lugeda Heebrea 8:10, samuti Heebrea 10:16-17.
"Niisugune usaldus Jumala vastu on meil aga Kristuse kaudu.
mitte nii, et me oleksime iseenestest võimelised midagi mõtlema,
nagu iseenesest, vaid meie võime tuleb Jumalalt.."
Me ei ole iseenesest võimelised.
6. salm: "kes meid ka on teinud võimeliseks
olema uue lepingu sulased, mitte kirjatähe, vaid Vaimu sulased.."
Vaatame edasi 15. salmi.
"Veel tänapäevalgi,
kui Moosest loetakse, on kate nende südame peal."
Minu rahvas, juudid.
"aga kui nende süda pöördub Issanda poole.."
Jeesus läks esmalt Iisraeli.
Evangeeliumi peab kuulutatama enne juutidele ja siis teistele.
See on ka minu ülesanne.
Käin sünagoogides üle maailma
ning räägin inimestele uue lepingu heast uudisest.
See on juudilik asi.
Ma ei tee midagi valet
vaid täpselt sedasama, mida tegid algkristlased.
Nad läksid juudirahva juurde
ning rääkisid neile uue lepingu heast uudisest.
Kui keegi pöördub Jumala poole pärast Tema sõna kuulmist,
et võtta vastu uut lepingut, andestust pattudele.
Jumal annab meile juhiseid Püha Vaimu läbi.
Jumalast saab nende Jumal ning nad võivad praktilisel viisil
kogeda Teda Tervendajana, Varustajana ja Isana.
Meist saavad Tema lapsed ning võime paluda Tema nimel.
Lõpuks õpime Teda tunda ning olla suhtes Temaga.
Selle suhte läbi me isiksus muutub ning saame kindla teadmise,
et Jeesus tuleb tagasi ja meil on kord taevased kehad.
Tean seda kindlalt
ning elan enam selleks enam kui muuks nähtavaks minu ümber.
Ootan innukalt igavikku koos Jumalaga.
Iseeneses ma ei mõtleks ega tunneks seda eales.
Olin selline uskmatu.
Kui elame ühenduses Jumalaga, Ta veenab ja muudab meid.
Kuulake seda võrratut salmi.
2. Korintlaste 3:17.
Nüüd, meie ajal.
Kui meil on ühendus Jumalaga,
siis kes Ta on, kui Jeesus on Jumal Isa paremal käel?
"Sest Issand on Vaim, ja kus on Issanda Vaim, seal on vabadus!"
Jumala, Püha Vaimu ja Jeesuse vahel ei ole mingit võistlusmomenti.
Püha Vaim meis on Jumal, kes õpetab meid.
Meis on ööpäevaringne õpetaja, kes õpetab meid, annab võime
saada Jumalalt juhiseid ning aitab teha Tema tahet.
Kiusatus kiusatuse järele annab Ta meile võime need ületada.
Samuti õpetab Ta meid ühe juhise või tarkusetera haaval,
kuidas aidata inimestel teada tõtt ning saada vabaks ja terveks.
Jeesus ütles Johannese 14:12 midagi tähelepanuväärset:
"Tõesti, tõesti, ma ütlen teile, kes usub minusse,
see teeb neidsamu tegusid, mida mina teen,
ja ta teeb nendest hoopis suuremaid, sest mina lähen Isa juurde.."
Saate alguses hakkasin lugema neid salme,
kus Jeesus rääkis, kuidas Ta elas ühenduses taevase Isaga.
Kuna Ta elas ühenduses Isaga,
Ta teadis, mida taevane Isa tahtis, et Ta teeks, ning tegi täpselt seda.
Ta elas ühenduses Isaga
ja püsis Temas läbi Püha Vaimu, kellega Ta oli saanud täidetud.
Meiski on seesama Püha Vaim.
Täpselt seesama Püha Vaim,
kes oli Jeesuses Kristuses, Jeshua Hamashiachis.
Ta on minus ja sinus,
kui oled pöördunud Jumala poole, et Teda vastu võtta oma ellu.
Ta tahab aidata meil elada ühenduses Temaga.
Edasi, Johannese 15 ütleb Jeesus,
et kui püsime Temas, püsib Tema ka meis.
Johannese 15:8 ütleb Jeesus:
"Selles on minu Isa kirgastatud, et te kannate palju vilja.."
See vili on püsiv.
Mitte et saate selle hetkeks ning ülejäänud päev meil seda ei ole.
Püsiv vili on kui räägime kellelegi evangeeliumi,
nad võtavad vastu Püha Vaimu ja Jeesuse kui oma Issanda,
usuvad, et on saanud patud andeks ning kasvava Tema jüngriteks.
See on vili, mis jääb terveks igavikuks,
kui need inimesed käivad jätkuvalt Issandaga.
Jumal on ustav ja õige, et hoida meid.
Ta ei saada kedagi tagasi.
Kui oled tulnud Jumala juurde, siis sa kuulud Temale.
Tee kindlaks, et sa tõepoolest pöördud Tema poole.
Ära jää kinni mingisse pattu või millessegi, mis sind orjastab.
Kui oled sellises olukorras, palun otsi abi pastorilt,
mõnelt vaimulikult juhilt või jumalateenijalt,
kes saaks sul aidata ületada üks kiusatus korraga.
Isegi kui sa komistad miljon korda.
Jumal andestab sulle miljon korda.
Ta ei taha, et jääksime vaimulikult lasteks.
Ta ei taha vaid me vaimseid mähkmeid vahetada,
kus saame pidevalt andestust kord nädalas või päevas.
Ta tahab, et kasvaksime armus üles
läbi ühenduse Temaga, elades sõltuvuses Temast,
pöördudes Tema poole abi ning juhatuse saamiseks.
Ta tahab anda meile oma rahu, rõõmu.
Ta usk tuleb meisse, et aidata meil teada Tema tahet ning teha seda.
Vaadake seda, see on niivõrd vapustav.
"Ent Issand on Vaim, ja seal, kus on Issanda Vaim, on vabadus."
Aga meid kõiki, kes me katmata palgega.."
Mooses pidi oma näo katma, sest tema üle oli Jumala auhiilgus,
kuna ta oli 80 päeva Jumala ligiolus.
Me ei pea enam oma nägu katma vaid võime saada rohkem auhiilgust.
Loeme.
"Aga meid kõiki, kes me katmata palgega
vaatleme Issanda kirkust peegeldumas, muudetakse.."
See on Jumala sõna, mitte minu arvamus.
"..muudetakse samasuguseks kujuks kirkusest kirkusesse.
Seda teeb Issand, kes on Vaim."
Me elus olev auhiilgus,
ühtsus Jumalaga, Tema ligiolu, tuleb Püha Vaimult.
Loodan, et kujutate ette, kui põnevil ma olen seda rääkides.
Kui tihti saab keegi sellel teemal rääkida?
See on midagi niivõrd hämmastavat.
Üleloomulikkus me elus sõltub me suhtest Jumalaga,
kui palju me usume, mida Jeesus tegi ristil
ning saame täidetud Jumala Vaimuga?
See aitab meil täita Jumala tahet.
Mis on puhas ja laitmatu jumalateenistus Jumala ees?
Samuti inimeste ees.
Hoida end maailmast puhtana,
hoolitsege lesknaiste ja orbude eest, armasta inimesi ja räägi Jumala sõna.
Jeesuski ütles, et räägiksime kõikidele inimestele Jumala sõna.
"Jutlustama" on tegelikult halb tõlge.
Ta ütles - leiad selle Piiblist -,
et peaksime kuulutama, rääkima ja teatama evangeeliumi.
See sarnaneb kui koosolekul teate edastamisega.
Jutlustamine on üks viis.
Tõsi, mina jutlustan.
Vahel on mul ka inimestega eraviisilisi vestlusi.
Tegelikult enam kui jutlustamisi.
Mitu korda päevas.
Kuulutan ja räägin evangeeliumi ning sinagi võid seda teha.
Jätkame.
2. Korintose 3:3-9.
Vabandust, just lugesin seda.
2. Korintose 3:17-18.
Lugesin sedagi, kuid kordan, sest see on niivõrd oluline.
"Sest Issand on Vaim, ja kus on Issanda Vaim, seal on vabadus!"
Ühendus Jumalaga läbi Püha Vaimu
annab sulle vabaduse sinu vaimulikus elus.
Selle vabaduse läbi saad ületada oma kiusatused.
Saad üle oma kahtlustest,
inimestekartusest, ebakindlusest ja kahepalgelisusest.
Mida ma kahepalgelisuse all mõtlen?
Kas oled aiavoolikut, millega kastetakse taimi?
Kui survet kahekordistada, peatub voolamine.
Sama juhtub, kui ütleme:
"Usun Jumal Su tõotustesse, et oled me Jumal
ja oled seesama kui Jeesus oli siin ning oled Tervendaja, kuid.."
Soome keeles "mutta".
Öeldes "kuid" kahekordistame surve ning paneme voolu kinni.
Jumal tahab, et me ei oleks kaksipidise meelega
vaid et laseksime lahti ning usaldaksime Teda.
Temas püsides Ta
õpetab ja aitab meil võtta vastu kõik Ta tõotused.
Jätkame.
2. Tessaloonika 3:3-9.
Paulus annab 1. ja 2. Tessaloonikas
palju ilmutust Jeesuse tagasituleku kohta
ning milline peaks olema meie praegune käitumisviis.
Ta teeb paljud asjad selgeks.
Kui sa ei tea, mida kujutab endast Jumala tagasitulek,
võid seda selgelt lugeda 2. Tessaloonika 2. peatükist.
Hetkel pole see minu teema.
Loeme 1. Tessaloonika 3:3-9.
Alustan 2. salmist. "ja läkitasime Timoteose,
oma venna ja Jumala kaastöölise Kristuse evangeeliumi kuulutamises,
kinnitama ja julgustama teid teie usus.."
Timoteos oli Efesoses vanempastor, isegi kui seal oli apostel Johannes,
kes saadeti hiljem Patmosele ning Jeesuse ema.
Ta reisis mitmetesse kohtadesse.
See tundub väga kaugel, mis pole tegelikult tõsi.
Efesos paikneb Edela-Türgis.
Tessaloonika asub põhjas, üle Vahemere, Kreekas.
Siin öeldakse järgmist..
"..ja läkitasime Timoteose, oma venna
ja Jumala kaastöölise Kristuse evangeeliumi kuulutamises,
kinnitama ja julgustama teid teie usus,
et ükski ei lööks kõikuma nendes viletsustes.
Te ju teate, et me oleme nendesse pandud."
Kuidas saad minna raskustest läbi,
kui sa ei ole ühenduses Jumalaga ega saa temalt rahu ja rõõmu?
Jätkame.
"et ükski ei lööks kõikuma nendes viletsustes.
Te ju teate, et me oleme nendesse pandud.
Sest juba siis, kui me
olime teie juures, ütlesime teile ette, et meid hakatakse taga kiusama,
nagu see on ka sündinud ja on teile teada.
Seepärast ka mina, maldamata enam,
saatsingi tema, et teada saada teie usku,
kas vahest kiusaja pole teid kiusanud
ning meie vaevanägemist tühjaks teinud."
Aga kui nüüd Timoteos tuli teie juurest tagasi
ning tõi meile häid sõnumeid teie usust ja teie armastusest
ning et teie meid alati heaga mäletate, igatsedes meid näha saada,
nii nagu meie teidki, siis saime julgustatud teie kaudu,
vennad, kogu oma kitsikuses ja ahistuses teie usu läbi,
sest nüüd me võime elada, kui teie püsite Issandas.
Mis tänu me võiksime küll
Jumalale anda teie pärast kogu selle rõõmu eest,
millega me rõõmustame teie üle oma Jumala palge ees?"
Mida tähendab fraas "Jumala palge ees"?
Me kõik elame siin maailmas.
Siin ei räägita taeva ja maa vahet käimisest või taevastest nägemustest.
Kui elad usu kaudu ühenduses Jumalaga,
juhib see sind troonisaali, kus saad olla Jumala palge ees.
Usaldades Jumalat,
tulles Tema ette tähendab, et elad Tema ligiolus.
Selles on lihtsam Jumalat karta ning Teda ülistada.
Ta ei ole üldsegi kaugel vaid oled usu tõttu just seal, kus Ta.
Armastan Jumala sõna.
Jätkame.
1. Peetruse 5:6-10.
Peetrus oli kindlasti apostel, kes püsis Jumalale väga lähedal.
Ta teab, mida tähendab Jumalast lahti ütlemine,
kuid ka mida kujutab endast lepitus Jumalaga.
Ta räägib 1. Peetruse 4:1-3
"Et nüüd Kristus on ihulikult kannatanud,
relvastuge teiegi sellesama meelsusega,
sest kes on kannatanud ihulikult, see on lakanud patustamast,
nii et ta maises elus allesjäänud aega
ei ela enam inimlike himude, vaid Jumala tahtmise järgi.
Sest te olete minevikus küllalt palju aega mööda saatnud
paganate tahtmist täites, elades kõlvatuses, himudes.."
4. peatüki lõpus räägib ta kristlasena kannatamisest.
16. salm.
Sõna "kristlane" mainitakse Uues Testamendis kolm korda
ning üheks kohaks on just siin, 1. Peetruse 4:16-19.
"Aga kes kannatab kristlasena,
ärgu häbenegu, vaid andku Jumalale au selle nimega!
Sest käes on aeg kohtumõistmisel alata Jumala kojast;
aga kui esmalt meist, missugune lõpp ootab siis neid,
kes ei võta kuulda Jumala evangeeliumi?
Ja kui juba õige pääseb vaevu,
kuhu siis satub jumalakartmatu ja patune?
Sellepärast ka need,
kes kannatavad Jumala tahtmise järgi.."
Seega Jumal laseb sel juhtuda.
"..usaldagu oma hinged
head tehes tema, ustava Looja hoolde."
1. Peetruse 5:6-10: "Siis alanduge
Jumala vägeva käe alla, et ta teid ülendaks omal ajal!"
Õpetasin samast kohast Jumala rahu kohta.
"..heitke kõik oma mure tema peale, sest tema peab hoolt teie eest!
Olge kained, valvake!
Teie süüdistaja, kurat,
käib ringi nagu möirgav lõvi, otsides, keda neelata.
Tema vastu seiske kindlalt usus.."
See käib samuti kaasas ühenduses Jumalaga.
Kui oleme usus kindlad,
usume Tema tõotustesse ja Tema sõnasse,
hoiab see meid ühenduses Jumalaga ehk Tema ligiolus.
Noore usklikuna sain Risto Santalalt head nõu
võtta palju aega Jumala sõna uurimiseks.
Sain Püha Vaimultki julgustust uurida ainult Piiblit
ning kaht teist autorit, keda Ta lasi mul lugeda.
Üheks oli Rees Howells, mis rääkis eestpalvest.
Eestpalve oli 8 aastat minu üks peamine teenistus.
Teiseks oli Andrew Murray.
Lugesin kõiki tema raamatuid, mida ma leidsin.
Ta on pastor Lõuna-Aafrikast.
Ta rääkis niivõrd palju, kuidas püsida suhtes Jumalaga,
hingata Jumalas, Jumala rahust ning kuidas Temas püsida.
Mul oleks teile paljut rääkida.
Tahan rääkida midagi oma südamelt,
kui olen lugenud veel need kaks kirjakohta.
2. Peetruse 1:20-21:
"Seda mõistke esmalt, et ühtki prohvetiennustust Pühakirjas
ei või omapäi seletada, sest iialgi pole
ühtegi prohvetiennustust esile toodud inimese tahtel,
vaid Pühast Vaimust kantuina on inimesed rääkinud.."
Isegi Vanas Testamendis kogesid inimesed,
kuidas Jumal kandis neid ning kuidas elada Jumala ligiolus.
Uues lepingus ning Uues Testamendis
on meil midagi palju võimsamat.
Jeesus ütles, et vähim Jumala riigis on suurim kui vägevaim prohvet.
Ta nimetas selleks Ristija Johannese.
Seda mitte tema tehtud imede vaid tema sõnumi tõttu.
See osutas Jeesusele ning Jumala riigile.
Jumala tahe on, et võiksime olla ühenduses Temaga.
Samuti et võiksime jätkuvalt usaldada Teda.
Tahan lõpetada nende sõnadega.
Jumal armastab sind.
Ta on tõotanud, et võid teda tundma õppida.
Usaldame Teda ning otsime Teda igal päeval,
et meil võiks olla see ühendus Temaga.
Jeesuse nimel, aamen.
AVASTUSRETKED JUMALA SÕNAS
Olen nii õnnelik,
et mul on olnud võimalus õpetada neil eri teemadel.
Tahan teile oma südamest midagi rääkida.
Olen reisinud üle maailma
ning kohtunud mitmete intelligentsete teenistustega.
Olen harva näinud vastutustundlikkust ja pühendumust kvaliteedile,
et kuulutada Jumala sõna selgelt, kui see, mida olen näinud TV7-s.
Neil vaja selleks toetust.
Loodan, et aitad neil levitada evangeeliumi
üle kogu Skandinaavia, Eesti ja mujale maailmas
nii läbi rahalise annetuse kui ka palvete kaudu.
Suur aitäh teile.
TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Mailis Mägi